Dušan Kováč

PhDr. Dušan Kováč, DrSc. (* 3. január 1942, Humenné) je slovenský historik, spisovateľ, vedúci vedecký pracovník, bývalý člen predsedníctva Slovenskej akadémie vied. Je nevlastným bratom bývalého prezidenta Michala Kováča. Venuje sa slovenským a stredoeurópskym dejinám 19. a prvej polovice 20. storočia.

 Životopis 
Narodil sa v úradníckej rodine. V rodnom meste vychodil základnú a strednú školu (19561959). Po absolvovaní štúdia histórie a ruštiny na Filozofickej fakulte Univerzity Komenského v roku 1964Dušan Kováč. In:  pôsobil ako stredoškolský profesor v Partizánskom (19591965) a v Bratislave (19661968).

V rokoch 19681981 pracoval v Ústave dejín európskych socialistických krajín SAV, 19811998 v Historickom ústave SAV. Historický ústav riadil v rokoch 19901998. Neskôr pôsobil v predsedníctve SAV, najprv ako vedecký sekretár (19982005), v ďalšom období ako podpredseda SAV pre 3. oddelenie vied (spoločenské vedy). Absolvoval niekoľko študijných pobytov: v Spojených štátoch (1991), Spojenom kráľovstve (1994) a dvakrát v Rakúsku (1992 a 1996).

 Členstvo vo vedeckých organizáciách 
 Collegium Carolinum Mníchov
 Royal historical society Londýn
 Maďarská akadémia vied
 Rakúska akadémia vied
 Slovenský národný komitét historikov (predseda)
 Vedecké kolégium SAV pre kultúrno-historické vedy

 Dielo 

 História 
 Od dvojspolku k politike anšlusu: Nemecký imperializmus a Rakúsko do r. 1922 (1979)
 Ku kritike buržoáznych interpretácií dejín socialistických krajín (ed.) (1982)
 Muži deklarácie (Osveta Martin 1991)
 Nemecko a nemecká menšina na Slovensku 1871 – 1945 (Bratislava, 1991)
 Slovensko v Rakúsko-Uhorsku (Mladé letá, Bratislava, 1995)
 Slováci. Česi. Dejiny (AEP, Bratislava, 1997)
 Dejiny Slovenska (Bratislava, Praha, 1998)
 Kronika Slovenska. Zv. 1. Od najstarších čias do konca 19. storočia. (ed.) (Fortuna Print & Adox Bratislava, 1998)
 Kronika Slovenska. Zv. 2. Slovensko v 20. storočí. (ed.) (Fortuna Print & Adut, Bratislava, 1999)
 Dvadsať storočí na Slovensku. Eseje a kalendárium (Media Svatava, Bratislava, 1999)
 20. storočie svetla, storočie temna (Vydavateľstvo Q111, Bratislava, 2000)
 Slovensko v 20. storočí, 1. zväzok: Na začiatku storočia 1901 – 1914 (vedúci autorského kolektívu; Bratislava, 2004)
 Bratislava 19391945 (Marenčin PT, Bratislava, 2006)
 O historiografii a spoločnosti (Prodama : Historický ústav SAV, Bratislava, 2010)
 Sondy do slovenských dejín v dlhom 19. storočí (Typoset print, 2013)
 Spoločnosť na Slovensku v dlhom 19. storočí (spoluautor; Veda, Bratislava, 2015)
 Kráľova studňa – Veľká Fatra (spoluautor; Veda, Bratislava, 2017)
 Príbeh priateľstva (Veda, Bratislava, 2020)

 Umenie 
Od roku 1959 publikoval básne a prózu v Mladej tvorbe, neskôr aj v Slovenských pohľadoch a v Novom slove. Okrem toho píše rozhlasové hry, poviedky a eseje.

Hry:
 Biela prašná cesta (rozhlas. hra)
 Studňa (rozhlas. hra)
 Chlapské leto (televízna hra)
 Yetiho stopy (televízna hra)

Knihy:
 Prevteľovania (zbierka poviedok, knižný debut)
 Zväčšeniny (zbierka básní)
 Tajomstvá (poviedky pre deti)
 Prvý deň prázdnin
 Deväť studničiek

 Ocenenia 
 2003: Pribinov kríž II. triedy 
 Rakúska štátna cena Antona Gindeliho 
 Herderova cena 
 Palackého plaketa 

 Referencie 

 Externé odkazy 

 Diela Dušana Kováča v súbornom katalógu Slovenskej národnej knižnice
 Dušan Kováč: Historici sú hľadačmi pravdy, nie sudcami dejín – rozhovor pre portál teraz.sk TASR (2018)

Kategória:Slovenskí historici
Kategória:Slovenskí spisovatelia
Kategória:Slovenskí stredoškolskí pedagógovia
Kategória:Pracovníci Slovenskej akadémie vied
Kategória:Laureáti Pribinovho kríža II. triedy
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Humenného
Kategória:Emeritní členovia Učenej spoločnosti Slovenska